มีประจำเดือนวันที่ 1 ก.พ. หลังจากนั้นมีเพศสัมพันธ์กับแฟนวันที่ 8 และ 15 ของเดือน อยากทราบว่าเป็นช่วงตกไข่และมีโอกาสตั้งครรภ์หรือไม่
สวัสดีค่ะ การตกไข่นั้นมักจะเกิดประมาณวันที่ 14 นับจากวันแรกที่มีประจำเดือนค่ะ แต่อย่างไรก็ตามมีโอกาสคลาดเคลื่อนไปได้ในแต่ละรอบเดือน และแต่ละคน ถ้าคนที่มีประจำเดือนมาไม่สม่ำเสมอ จะไม่สามารถนับวันตกไข่ที่แน่นอนได้เลยจึงไม่ควรใช้วิธีการนับวันตกไข่เพื่อคุมกำเนิดโดยเด็ดขาด ควรใช้ถุงยางอนามัย หรือยาคุมกำเนิดแบบแผงรายเดือน ฉีีดยาคุม หรือฝังยาคุมค่ะดังนั้นการมีเพศสัมพันธ์ในวันดังกล่าว ถ้าไม่ได้ป้องกัน มีโอกาสตั้งครรภ์ได้ค่ะแนะนำสังเกตประจำเดือนรอบถัดไป หากมาช้ากว่า 35 วันจากครั้งก่อน ควรซื้อชุดตรวจการตั้งครรภ์ทางปัสสาวะมายืนยันเบื้องต้น หรือไปตรวจอีกครั้งที่รพ.